Συμφωνία Σένγκεν

Συμφωνία του Σένγκεν, γνωστή και ως Συνθήκη του Σένγκεν, καλείται η συμφωνία που υπεγράφη στις 14 Ιουνίου 1985 στην κωμόπολη Σένγκεν του Λουξεμβούργου ανάμεσα σε πέντε κράτη μέλη των Ευρωπαϊκών Κοινοτήτων (ΕΚ) (Βέλγιο, Γερμανία, Γαλλία, Λουξεμβούργο και Ολλανδία) και είχε ως στόχο την προοδευτική κατάργηση των ελέγχων στα κοινά σύνορα, την καθιέρωση της ελεύθερης κυκλοφορίας για όλα τα πρόσωπα, υπηκόους των κρατών που υπέγραψαν τη Συμφωνία, καθώς και την αστυνομική και δικαστική συνεργασία. Περαιτέρω, στις 19 Ιουνίου 1990 υπεγράφη εκ νέου στο Σένγκεν η Σύμβαση Εφαρμογής της Συμφωνίας του Σένγκεν, που συμπλήρωνε και εξειδίκευε την αρχική Συμφωνία. Η εν λόγω συνεργασία κινούνταν σε καθαρά διακυβερνητικό επίπεδο και εκτός του θεσμικού πλαισίου των ΕΚ, μέχρι τη θέση σε ισχύ της Συνθήκης του Άμστερνταμ.

Άλλα κράτη μέλη των ΕΚ και της ΕΕ που μεταγενέστερα υπέγραψαν Πρωτόκολλα και Συμφωνίες προσχώρησης στα δύο ανωτέρω διεθνή κείμενα ήταν η Ιταλία το 1990, η Ισπανία και η Πορτογαλία το 1991, η Ελλάδα το 1992, η Αυστρία το 1995 και η Δανία, η Φινλανδία και η Σουηδία το 1996. Ταυτόχρονα με τις τελευταίες, η Ισλανδία και η Νορβηγία —δύο κράτη τα οποία, αν και δεν ήταν μέλη των ΕΚ, εντούτοις συμμετείχαν προ πολλού (1957) στη Βόρεια Ένωση Διαβατηρίων (γνωστή και ως Σκανδιναβική Ένωση Διαβατηρίων) με τους λοιπούς σκανδιναβούς γείτονές τους— υπέγραψαν ειδική Συμφωνία με τα υπόλοιπα δεκατρία κράτη μέλη της ΕΕ που συμμετείχαν στο κεκτημένο του Σένγκεν προκειμένου να συνδεθούν και αυτά με τη Ζώνη Σένγκεν.

Στην Ελλάδα η Συνθήκη του Σένγκεν, η Σύμβαση Εφαρμογής της Συνθήκης του Σένγκεν και τα Πρωτόκολλα και οι Συμφωνίες προσχώρησης των νέων κρατών (μεταξύ 1990 και 1996) κυρώθηκαν από τη Βουλή των Ελλήνων με τον Νόμο 2514/1997Νόμος 2514/1997.

Η Συμφωνία του Σένγκεν τέθηκε σε ισχύ στις 26 Μαρτίου 1995, δημιουργώντας έτσι τη Ζώνη Σένγκεν, που ενσωματώθηκε στο πλαίσιο της Ευρωπαϊκής Ένωσης με την έναρξη ισχύος της Συνθήκης του Άμστερνταμ την 1η Μαΐου 1999, με εξαίρεση την Ιρλανδία. Έκτοτε το κεκτημένο του Σένγκεν (Schengen acquis) εφαρμόζεται και αναπτύσσεται περαιτέρω εντός του θεσμικού και νομικού πλαισίου της Ευρωπαϊκής Ένωσης.EUROPA - Γλωσσάριο - Σένγκεν (συμφωνία και σύμβαση). Η Ισλανδία και η Νορβηγία υπέγραψαν το 1999 ειδική Συμφωνία με το Συμβούλιο της ΕΕ για τη σύνδεσή τους με το κεκτημένο του Σένγκεν.

Κατά την υπογραφή της Συνθήκης Προσχώρησής τους στην ΕΕ το 2003, η Τσεχία, η Εσθονία, η Κύπρος, η Λετονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία προσχώρησαν παράλληλα και στο κεκτημένο του Σένγκεν. Το ίδιο συνέβη και κατά την υπογραφή της Συνθήκης Προσχώρησης της Βουλγαρίας και της Ρουμανίας το 2005. Το 2004 υπεγράφη Συμφωνία με την Ελβετία και το 2008 Πρωτόκολλο με το Λίχτενσταϊν για τη σύνδεση και αυτών των κρατών με το κεκτημένο του Σένγκεν, χωρίς τα ίδια να αποτελούν μέλη της ΕΕ Τέλος, με τη Συνθήκη Προσχώρησής της στην ΕΕ το 2011 η Κροατία ανέλαβε την υποχρέωση να εφαρμόσει και αυτή πλήρως το κεκτημένο του Σένγκεν.

Από την 1η Ιανουαρίου 2025 η Βουλγαρία και η Ρουμανία εντάχθηκαν πλήρως στον Χώρο Σένγκεν. 

 Κράτη μέλη της Ζώνης Σένγκεν 
Μέλη της Ζώνης Σένγκεν είναι οι περισσότερες χώρες της Ευρωπαϊκής Ένωσης, καθώς και ορισμένες άλλες ευρωπαϊκές χώρες:


 Τα 25 Κράτη μέλη της Ζώνης Σένγκεν που ανήκουν στην Ευρωπαϊκή Ένωση 
 Κράτη μέλη  Ημερομηνία υπογραφής  Ημερομηνία πρώτης εφαρμογής  Ελεύθερη Διέλευση σε χερσαία σύνορα   28 Απριλίου 1995  1 Δεκεμβρίου 1997  Ελεύθερη Διέλευση σε όλες τις όμορες χώρες  Περιλαμβάνεται και το χωριό Γιούνγκχολτς, το οποίο περιβάλλεται από Γερμανικά Σύνορα. Γίνεται Ελεύθερα η Διέλευση στο χωριό από την υπόλοιπη Αυστρία διασχίζοντας οδικά μέρος της Γερμανίας.   14 Ιουνίου 1985  26 Μαρτίου 1995  Ελεύθερη Διέλευση σε όλες τις όμορες χώρες  Περιλαμβάνεται και η πόλη Μπάαρλε-Χέρτογκ, η οποία περιβάλλεται από τα Ολλανδικά Σύνορα. Γίνεται Ελεύθερα η Διέλευση στην πόλη και στις δύο χώρες.   25 Απριλίου 2005  1 Ιανουαρίου 2025  Ελεύθερη Διέλευση αποκλειστικά και μόνο σε Ρουμανία και Ελλάδα Στην Συμφωνία Σένγκεν συμμετέχει επίσημα μόνο η Μητροπολιτική Γαλλία. Εξαιρούνται από την Συμφωνία Σένγκεν τα Γαλλικά Υπερπόντια Εδάφη σε άλλες ηπείρους: Άγιος Βαρθολομαίος, Άγιος Μαρτίνος, Γαλλικά Νότια και Ανταρκτικά Εδάφη, Γαλλική Πολυνησία, Γαλλική Γουιάνα, Νέα Καληδονία, Νήσοι Αγίου Πέτρου και Μιχαήλ, Νήσος Κλίπερτον, Ρεϋνίον και Ουαλίς και Φουτουνά 14 Ιουνίου 1985  26 Μαρτίου 1995  Ελεύθερη Διέλευση σε όλες τις όμορες χώρες (πλην Ηνωμένου Βασιλείου). Στην Ανδόρρα και το Μονακό δεν πραγματοποιείται έλεγχος, λόγω συμφωνίας της ΕΕ για τα Μικροκράτη.   14 Ιουνίου 1985Αρχικά η Συμφωνία Σένγκεν ίσχυε μόνο για την Δυτική Γερμανία. Με την Γερμανική επανένωση που έλαβε χώρα στις 3 Οκτωβρίου 1990, η Συμφωνία Σένγκεν περιλαμβάνει και τις περιοχές που απάρτιζαν την πρώην Ανατολική Γερμανία, που συγχωνεύτηκαν με την Δυτική Γερμανία, για να δημιουργήσουν την σημερινή Γερμανία.  26 Μαρτίου 1995  Ελεύθερη Διέλευση σε όλες τις όμορες χώρες. Περιλαμβάνεται και η πόλη Μπύσινγκεν επί του Άνω Ρήνου, η οποία περιβάλλεται από τα Ελβετικά Σύνορα. Γίνεται Ελεύθερα η Διέλευση στην πόλη από την υπόλοιπη Γερμανία διασχίζοντας οδικά μέρος της Ελβετίας. Στην Συμφωνία Σένγκεν συμμετέχει επίσημα μόνο η Μητροπολιτική Δανία. Εξαιρούνται από την Συμφωνία Σένγκεν η Γροιλανδία και οι Νήσοι Φερόες.  19 Δεκεμβρίου 1996  25 Μαρτίου 2001  Ελεύθερη Διέλευση σε όλες τις όμορες χώρες Εξαιρείται από την Συμφωνία Σένγκεν το Άγιο Όρος.  6 Νοεμβρίου 1992  26 Μαρτίου 2000  Ελεύθερη Διέλευση αποκλειστικά και μόνο στην Βουλγαρία   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες εκτός της Ρωσίας. Περιλαμβάνεται και οι Κανάριες Νήσοι, οι πόλεις Μελίγια και Θεούτα και το χωριό Λίβια, το οποίο περιβάλλεται από τα Γαλλικά Σύνορα. Γίνεται Ελεύθερα η Διέλευση στο χωριό Λίβια από την υπόλοιπη Ισπανία διασχίζοντας οδικά μέρος της Γαλλίας.  25 Ιουνίου 1991  26 Μαρτίου 1995  Ελεύθερη Διέλευση σε όλες τις όμορες χώρες εκτός του Μαρόκου.  Στην Ανδόρρα δεν πραγματοποιείται έλεγχος, λόγω συμφωνίας της ΕΕ για τα Μικροκράτη.   27 Νοεμβρίου 1990  26 Οκτωβρίου 1997  Ελεύθερη Διέλευση σε όλες τις όμορες χώρες  Περιλαμβάνεται και η πόλη Καμπιόνε ντ'Ιτάλια, η οποία περιβάλλεται από τα Ελβετικά Σύνορα. Γίνεται Ελεύθερα η Διέλευση στην πόλη από την υπόλοιπη Ιταλία διασχίζοντας οδικά μέρος της Ελβετίας.  Στον Άγιο Μαρίνο και το Βατικανό δεν πραγματοποιείται έλεγχος, λόγω συμφωνίας της ΕΕ για τα Μικροκράτη.   9 Δεκεμβρίου 2011  1 Ιανουαρίου 2023  Ελεύθερη Διέλευση σε όλες τις όμορες χώρες εκτός της Βοσνίας Ερζεγοβίνης, της Σερβίας και του Μαυροβουνίου.   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες εκτός της Ρωσίας και της Λευκορωσίας.   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες εκτός από το Όμπλαστ του Καλίνινγκραντ της Ρωσίας και της Λευκορωσίας.   14 Ιουνίου 1985  26 Μαρτίου 1995  Ελεύθερη Διέλευση σε όλες τις όμορες χώρες   16 Απριλίου 2003  21 Δεκεμβρίου 2007  Νησιωτικό κράτος Στην Συμφωνία Σένγκεν συμμετέχει επίσημα μόνο η Μητροπολιτική Ολλανδία. Εξαιρούνται από την Συμφωνία Σένγκεν οι υπόλοιπες Συστατικές Χώρες του Βασιλείου των Κάτω Χωρών: Άγιος Μαρτίνος, Αρούμπα, BES νησιά και Κουρασάο. Η Είσοδος και ή έξοδος σε αυτές τις περιοχές γίνεται αποκλειστικά με βίζα και διαβατήριο επείδη γεωγραφικά είναι στην Βόρεια Αμερική.  14 Ιουνίου 1985  26 Μαρτίου 1995  Ελεύθερη Διέλευση σε όλες τις όμορες χώρες.  Περιλαμβάνεται και η πόλη Μπάαρλε-Νάσσαου, η οποία περιβάλλεται από τα Βελγικά Σύνορα. Γίνεται Ελεύθερα η Διέλευση στην πόλη και στις δύο χώρες.    16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες εκτός από την Σερβία και την Ουκρανία.   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες εκτός από το Όμπλαστ του Καλίνινγκραντ της Ρωσίας, της Λευκορωσίας και της Ουκρανίας. Περιλαμβάνονται και τα Νησιωτικά Συμπλέγματα Αζόρες και Μαδέρα.  25 Ιουνίου 1991  26 Μαρτίου 1995  Ελεύθερη Διέλευση μόνο στην Ισπανία (με την οποία και μόνο συνορέυει)   25 Απριλίου 2005  1 Ιανουαρίου 2025  Ελεύθερη Διέλευση σε όλες τις όμορες χώρες έκτος της Μολδαβίας, της Ουκρανίας και της Σερβίας.   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες εκτός της Ουκρανίας.   19 Δεκεμβρίου 1996  25 Μαρτίου 2001  Ελεύθερη Διέλευση σε όλες τις όμορες χώρες   16 Απριλίου 2003  21 Δεκεμβρίου 2007  Ελεύθερη Διέλευση σε όλες τις όμορες χώρες Περιλαμβάνεται και το Νησιωτικό Σύμπλεγμα Ώλαντ.  19 Δεκεμβρίου 1996  25 Μαρτίου 2001  Ελεύθερη Διέλευση σε όλες τις όμορες χώρες εκτός της Ρωσίας

 4 Κράτη μέλη της Ζώνης Σένγκεν που ανήκουν στην Ευρωπαϊκή Ζώνη Ελεύθερων Συναλλαγών (ΕΖΕΣ) 
 Κράτη μέλη  Ημερομηνία υπογραφής  Ημερομηνία πρώτης εφαρμογής  Ελεύθερη Διέλευση σε χερσαία σύνορα   26 Οκτωβρίου 2004  12 Δεκεμβρίου 2008  Ελεύθερη Διέλευση σε όλες τις όμορες χώρες   19 Δεκεμβρίου 1996  25 Μαρτίου 2001  Νησιωτικό κράτος   28 Φεβρουαρίου 2008  19 Δεκεμβρίου 2011  Ελεύθερη Διέλευση σε όλες τις όμορες χώρες   19 Δεκεμβρίου 1996  25 Μαρτίου 2001  Ελεύθερη Διέλευση σε όλες τις όμορες χώρες εκτός της Ρωσίας

 4 Κράτη μέλη της Ζώνης Σένγκεν που ανήκουν στο Πρόγραμμα Ανοιχτά Σύνορα 
 Κράτη μέλη  Ημερομηνία υπογραφής  Ημερομηνία πρώτης εφαρμογής  Μοιράζεται σύνορα μονάχα με:   27 Νοεμβρίου 1990  26 Οκτωβρίου 1997  Ιταλία   14 Ιουνίου 1985  26 Μαρτίου 1995  Γαλλία και Ισπανία   14 Ιουνίου 1985  26 Μαρτίου 1995  Γαλλία   27 Νοεμβρίου 1990  26 Οκτωβρίου 1997  Ιταλία

 2 Εκτός Ζώνης Σένγκεν που ανήκουν στην Ευρωπαϊκή Ένωση 
 Κράτη μέλη  Ημερομηνία υπογραφής  Ημερομηνία πρώτης εφαρμογής  Μοιράζεται σύνορα μονάχα με:   Εξαίρεση  Εξαίρεση  Ηνωμένο Βασίλειο (Βόρεια Ιρλανδία). Η Ιρλανδία είναι Νησιωτικό κράτος.   16 Απριλίου 2003  Σε αναστολή εφαρμογής, λόγω της μη επίλυσης του Κυπριακού  Νησιωτικό κράτος  Εντός της Κυπριακής Δημοκρατίας, υπάρχουν στην Πράσινη Γραμμή, οδοφράγματα και συνοριακοί έλεγχοι με την ΤΔΒΚ, ακόμα και εντός της πρωτεύουσας Λευκωσία (είναι διχοτομήμενη και στην Κυπριακή Δημοκαρτία και την ΤΔΒΚ).

α.  Για τα χερσαία σύνορα και τα λιμάνια· από 30 Μαρτίου 2008 εφαρμόστηκε και για τα αεροδρόμια.

Η Κροατία την 1η Ιανουαρίου του 2023 έγινε επίσημα το 28ο μέλος της ζώνης Σένγκεν. Η Βουλγαρία και η Ρουμανία εντάχθηκαν στη Ζώνη Σένγκεν, στις 31 Μαρτίου 2024, μετά από πολλά χρόνια διαπραγματέυσεων, ενώ ήδη βρίσκονταν από την 1η Ιανουαρίου 2024, σε μεταβατικό επίπεδο στην προοδευτική κατάργηση των ελέγχων στα κοινά σύνορα, στην καθιέρωση της ελεύθερης κυκλοφορίας για όλα τα πρόσωπα, υπηκόους των κρατών που υπέγραψαν τη Συμφωνία, καθώς και την αστυνομική και δικαστική συνεργασία.

Η Κύπρος, λόγω της ιδιαίτερης εσωτερικής κατάστασης που επικρατεί εξαιτίας του κατεχόμενου βόρειου τμήματός της από την Τουρκία, δε συμμετέχει ακόμα στη Ζώνη Σένγκεν.

Τα κράτη μέλη της ΕΕ τα οποία δεν υποχρεούνται να συμμετέχουν στη Ζώνη Σένγκεν είναι η Ιρλανδία που επέλεξε να διατηρήσει κατά τη σύναψη της Συνθήκης του Άμστερνταμ τους συνοριακούς ελέγχους με τα άλλα κράτη μέλη της ΕΕ, έχοντας ωστόσο τη δυνατότητα να εφαρμόζει μερικές από τις διατάξεις του κεκτημένου του Σένγκεν.

Στις 21 Δεκεμβρίου 2007, μετά την ένταξη των εννέα χωρών της ανατολικής Ευρώπης στη Ζώνη Σένγκεν, ο Πρόεδρος της Ευρωπαϊκής Επιτροπής Ζοζέ Μανουέλ Μπαρόζο δήλωσε:


 Λειτουργία της Ζώνης Σένγκεν 
Το κύριο χαρακτηριστικό είναι η κατάργηση των ελέγχων στα εσωτερικά σύνορα και η ενίσχυση των ελέγχων στα κοινά εξωτερικά σύνορα. Άλλα χαρακτηριστικά της Συμφωνίας Σένγκεν είναι:

 Κοινοί κανόνες περί ασύλου 
 Το δικαίωμα της αστυνομίας να καταδιώξει άτομα και έξω από τα σύνορα της χώρας
 Διαχωρισμός στα αεροδρόμια σε «πτήσεις εντός Σένγκεν» και «πτήσεις εκτός Σένγκεν»
 Κοινή λίστα χωρών των οποίων οι πολίτες χρειάζονται βίζα
 Δημιουργία του συστήματος πληροφοριών Σένγκεν, το οποίο επιτρέπει σε αστυνομικά τμήματα να μοιράζονται κοινό τμήμα αρχείων καταζητούμενων και ανεπιθύμητων ανθρώπων καθώς και κλεμμένων αντικειμένων
 Κοινές προσπάθειες καταπολέμησης της διακίνησης ναρκωτικώνBBC NEWS | Europe | Q&A: Schengen Agreement

 Πολίτες χωρών Ζώνης Σένγκεν 
Οι πολίτες χωρών της Ζώνης Σένγκεν έχουν το δικαίωμα να ταξιδεύουν σε οποιαδήποτε χώρα της Ζώνης χωρίς την επίδειξη ταυτότητας ή διαβατηρίου, αν και συμβουλεύονται να έχουν ένα από τα δύο μαζί τους, αφού μπορεί να τους ζητηθεί να αποδείξουν την ταυτότητά τους, π.χ. κατά την επιβίβαση σε αεροσκάφος ή σε έλεγχο της αστυνομίας. Ωστόσο θα χρειαστεί να επιδείξουν την ταυτότητά τους κατά την είσοδό τους στις χώρες της ΕΕ που δεν ανήκουν στη Ζώνη Σένγκεν.Ταξίδια στην ΕΕ

 Πολίτες τρίτων χωρών 
Ένας πολίτης μιας χώρας εκτός Ζώνης Σένγκεν μπορεί να ταξιδέψει σε ένα κράτος μέλος για μια διάρκεια τριών μηνών (90 ημερών), με την προϋπόθεση ότι πληροί τους όρους Σένγκεν, δηλαδή να έχει στην κατοχή του έγκυρο διαβατήριο, θεώρηση εισόδου σύντομης διαμονής, να μπορεί να αποδείξει τον σκοπό του ταξιδιού του, να έχει επαρκείς πόρους συντήρησης για την περίοδο παραμονής και για την επιστροφή και να μην είναι καταχωρημένος στο σύστημα πληροφοριών Σένγκεν για την άρνηση εισόδου (δεν πρέπει να θεωρείται επικίνδυνος για τη δημόσια τάξη ή εθνική ασφάλεια όλων των κρατών Σένγκεν).Ευρωπαϊκή Επιτροπή - Η Ευρώπη σου - Πολίτες - Συμφωνία Σένγκεν

 Δημόσια ασφάλεια και κεκτημένο του Σένγκεν 
Το κεκτημένο του Σένγκεν περιλαμβάνει μέτρα με τα οποία καταργείται ο έλεγχος στα εσωτερικά σύνορα των χωρών και ενισχύεται η ασφάλεια των εξωτερικών συνόρων της Ευρωπαϊκής Ένωσης. Το σημαντικότερο από τα μέτρα αυτά είναι η απαίτηση τα κράτη μέλη που έχουν εξωτερικά σύνορα της Ευρωπαϊκής Ένωσης να είναι υπεύθυνα για να εξασφαλίζουν την πραγματοποίηση σωστών ελέγχων και την αποτελεσματική επιτήρηση των εξωτερικών συνόρων της Ευρωπαϊκής Ένωσης. Συνεπώς, οι επιθεωρήσεις και οι έλεγχοι στα εξωτερικά σύνορα της Ευρωπαϊκής Ένωσης πρέπει είναι αρκετά αυστηροί για την παρεμπόδιση της λαθρομετανάστευσης, του λαθρεμπορίου ναρκωτικών και άλλων παράνομων δραστηριοτήτων.

Σε περίπτωση σοβαρού κινδύνου για τη δημόσια πολιτική ή τη δημόσια ασφάλεια εξουσιοδοτείται κάθε κράτος μέλος να αποκαταστήσει προσωρινά τους ελέγχους στα σύνορά του εντός της Ζώνης Σένγκεν.Ευρωπαϊκή Επιτροπή - Η Ευρώπη σου - Πολίτες - Συμφωνία Σένγκεν

 Παραπομπές 

 Εξωτερικοί σύνδεσμοι 

 Ευρωπαϊκή Επιτροπή
 EUROPA Γλωσσάριο
 https://tourismpress.gr/agkathi-oi-theoriseis-viza-gia-tin-touri/

Κατηγορία:Συνθήκες της Ευρωπαϊκής Ένωσης
Κατηγορία:Ευρωπαϊκός Οικονομικός Χώρος